[{"text_idx": "#000000", "text": "Sportlaste o\u0303iguste ja kohustuste deklaratsioon"}, {"text_idx": "#000001", "text": "So\u0303itjate tutvustused: ENKV ja Pitbike"}, {"text_idx": "#000003", "text": "Valkenswaardis toimus quadide Hollandi motokrossi meistrivo\u0303istluste viies etapp, kus startis ka sarjas viiendat kohta hoidev Priit Ja\u0308rvloo. Raske rada pani nii mehed, kui tehnika to\u0303siselt proovile ning seekord tabas ebao\u0303nn ka eestlast."}, {"text_idx": "#000004", "text": "Kvalifikatsioonis so\u0303itis Ja\u0308rvloo (Kawasaki) 32 osaleja hulgas va\u0308lja kaheksanda aja. Avaso\u0303idus heitles ta ku\u0308mnenda koha piirimail, kuid tema quad ei pidanud hu\u0308petele vastu ning sellel murdus poolraam ja noormees pidi so\u0303idu pooleli ja\u0308tma.\nTeises so\u0303idus tuli Ja\u0308rvlool oma so\u0303nade kohaselt vist elu parim so\u0303it. Hoolimata sellest, et ta sai stardist halvasti minema, kuna ta so\u0303itis oma varuquadiga, leidis ta endas hea so\u0303iduru\u0308tmi ja ring ringilt mo\u0308o\u0308dus konkurentidest ning viimasel ringil to\u0303usis veel u\u0308he koha ja u\u0308letas lo\u0303pujoone neljandana."}, {"text_idx": "#000005", "text": "Kahe so\u0303idu kokkuvo\u0303ttes vo\u0303ttis etapivo\u0303idu mo\u0303lemad so\u0303idud vo\u0303itnud valitsev Euroopa meister Mike van Grisven (WSP, 100 punkti), teine oli kummaski so\u0303idus Davy de Cuyper (KTM, 90 p) ja kolmas samuti so\u0303idud samal kohal lo\u0303petanud Ricardo Phoelich (Honda, 82 p), Ja\u0308rvloole kuulus 38 punktiga 28. koht. Hollandi meistrivo\u0303istlustel ja\u0308tkab liidrina van Grinsven (486 p), teine on Valkenswaardis 11. koha saanud Ingo ten Vregelaar (Yamaha, 367 p) ja kolmandaks to\u0303usis Phoelich (363 p), Ja\u0308rvloo langes koha vo\u0303rra ja tal on nu\u0308u\u0308d koos 322 punkti."}, {"text_idx": "#000006", "text": "Nu\u0308u\u0308d tuleb Hollandi meistrivo\u0303istlustel sisse pikem paus ja ja\u0308rgmine etapp toimub alles 27. septembril Lieropis."}, {"text_idx": "#000010", "text": "Maardus toimus MX Liiga eelviimane etapp"}, {"text_idx": "#000011", "text": "Eestlastel oli raske avapa\u0308ev Inglismaa MM-etapil"}]